Title: ระเบียบกระทรวงมหาดไทย ว่าด้วยหลักเกณฑ์ วิธีการตรวจพิจารณาและให้ความเห็นชอบในเทปหรือวัสดุโทรทัศน์ พ.ศ. 2531

ระเบียบกระทรวงมหาดไทย

ระเบียบกระทรวงมหาดไทย
ว่าด้วยหลักเกณฑ์
วิธีการตรวจพิจารณาละให้ความเห็นชอบ
ในเทปหรือวัสดุโทรทัศน์
พ.ศ. 2531
---------------------------------

อาศัยอำนาจตามความใน มาตรา 11 
แห่งพระราชบัญญัติควบคุมกิจการเทปและ
วัสดุโทรทัศน์ พ.ศ. 2530  กระทรวงมหาดไทยออกระเบียบว่าด้วยหลักเกณฑ์  และวิธี
การตรวจพิจารณาและให้ความเห็นชอบในเทปหรือวัสดุโทรทัศน์  ไว้ดังต่อไปนี้
          ข้อ 1  ระเบียบนี้เรียกว่า `ระเบียบกระทรวงมหาดไทย  ว่าด้วยหลักเกณฑ์ วิธี
การตรวจพิจารณาและให้ความเห็นชอบในเทปหรือวัสดุโทรทัศน์
พ.ศ. 2531'
          ข้อ  2 
ระเบียบนี้ให้ใช้บังคับตั้งแต่วันที่ 24 กรกฎาคม พ.ศ. 2531 เป็นต้นไป

ข้อ3การตรวจพิจารณาให้ความเห็นชอบในเทปหรือวัสดุโทรทัศน์ให้ใช้หลักเกณฑ์
ดังต่อไปนี้
          (1)
ไม่ขัดต่อความสงบเรียบร้อยของประชาชน 
ไม่ก่อให้เกิดการแตกความ
สามัคคีระหว่างคนในชาติ  หรือกระทบกระเทือนต่อสัมพันธไมตรีระหว่างประเทศ
          (2)  ไม่ขัดต่อศีลธรรม วัฒนธรรม
หรือขนบธรรมเนียมประเพณีอันดีงามของชาติ
          (3)
ไม่เป็นการลบหลู่เหยียดหยาม 
หรือนำความเสื่อมเสียมาสู่ศาสนาใด ๆ
gหรือเป็นการไม่เคารพต่อปูชนียบุคคล  ปูชนียสถาน หรือปูชนียวัตถุ
          (4)
ไม่เป็นการแสดงซึ่งอาจกระทบกระเทือนต่อพระมหากษัตริย์  พระบรม
วงศานุวงศ์ 
หรือ  ประมุขแห่งรัฐต่างประเทศซึ่งมีสัมพันธไมตรี
          (5)  ไม่เป็นการแสดงออกทางการเมือง  ซึ่งอาจเป็นการบ่อนทำลาย  หรือ
กระทบกระเทือนต่อความมั่นคงปลอดภัยของประเทศ
          (6)  ไม่เป็นการแสดงออกทางยั่วยุกามารมณ์  หรือลามก อนาจาร
          (7)  ไม่เป็นการแสดงออกโดยจงใจ  ก่อให้เกิดการดูหมิ่น เหยียดหยาม
ประเทศชาติ รัฐบาล 
หรือเจ้าหน้าที่ของรัฐ
          (8) 
ไม่เป็นการแสดงออกถึงความทารุณโหดร้าย  ขาดมนุษยธรรม ป่าเถื่อน
หรืออุจาดแก่ผู้ชม
          (9) 
ไม่เป็นการแสดงถึงพฤติกรรมของผู้ร้ายซึ่งผิดธรรมดา  อันอาจเป็นเหตุ
ชักจูงหรือส่งเสริมให้เกิดอาชญากรรมยิ่งขึ้น
          ข้อ 4  นอกจากหลักเกณฑ์ตามข้อ 3
ให้เจ้าพนักงานผู้ตรวจใช้ดุลยพินิจตรวจดูว่า
เนื้อเรื่อง 
ภาพการแสดง 
และถ้อยคำเหมาะสมแก่สถานการณ์หรือสภาพสังคมเพียงใด  หรือ
ไม่ 
และถ้าเจ้าพนักงานผู้ตรวจเห็นว่าเทปหรือวัสดุโทรทัศน์ดังกล่าวทั้งหมดหรือบางส่วน  เป็น
การฝ่าฝืนกฎหมาย 
ให้เจ้าพนักงานผู้ตรวจสั่งให้ผู้ยื่นคำขอลบ  หรือตัดทอนเทปหรือวัสดุ
โทรทัศน์ 
หรือยึดไว้หรือทำลายเทปหรือวัสดุโทรทัศน์ดังกล่าวได้ตามที่เห็นสมควร
          ข้อ 5 
การตรวจพิจารณาให้ความเห็นชอบในเทปหรือวัสดุโทรทัศน์  ต้องมีเจ้า
พนักงานผู้ตรวจไม่น้อยกว่า 3 คน
มติให้ถือเสียงข้างมากเป็นเกณฑ์ตัดสิน 
หากคะแนนเสียงเท่า
กันให้ผู้ทำหน้าที่ประธานในการตรวจพิจารณาเป็นผู้ชี้ขาด
          ข้อ 6  เมื่อเจ้าพนักงานผู้ตรวจ  ได้ให้ความเห็นชอบในเทปหรือวัสดุโทรทัศน์
เรื่องใดแล้ว 
ให้เจ้าพนักงานผู้ตรวจอัดหรือประทับตรา พร้อมหมายเลขรหัสประจำเทปหรือวัสดุ
โทรทัศน์นั้นลงไว้ทั่งที่ในเนื้อเทปหรือวัสดุโทรทัศน์  และที่ฉลากที่ติดไว้บนตลับเทปหรือวัสดุ
โทรทัศน์นั้นด้วย
          ข้อ 7 
การตรวจพิจารณาให้ความเห็นชอบในเทปหรือวัสดุโทรทัศน์ที่มีผู้ยื่นคำขอนั้น
ให้พนักงานเจ้าหน้าที่และเจ้าพนักงานผู้ตรวจต้องดำเนินการให้แล้วเสร็จไม่เกิน
30 วัน นับ
แต่วันยื่นคำขอ

ประกาศ ณ วันที่ 21 กรกฎาคม พ.ศ. 2531 

พลเอก ประจวบ สุนทรางกูร

   รัฐมนตรีว่าการกระทรวงมหาดไทย